Document ID: 32005R0893

KOMISIJAS REGULA (EK) Nr. 893/2005
(2005. gada 14. jūnijs),
ar ko groza Regulu (EK) Nr. 1520/2000 attiecībā uz atsevišķām summām, kas norādītas tās 14. pantā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (1), un jo īpaši 8. panta 3. punkta pirmo daļu,
tā kā:
(1)
Pieredze, kas iegūta kopš jauno dalībvalstu pievienošanās 2004. gada 1. maijā, parāda, ka lielākā daļa eksporta kompensācijas maksājumu ir piešķirti no rezerves, kas minēta 14. panta 1. punkta pirmajā daļā Komisijas 2000. gada 13. jūlija Regulā (EK) Nr. 1520/2000, kas nosaka kopīgus sīkus noteikumus eksporta kompensāciju piešķiršanas sistēmas piemērošanai noteiktiem lauksaimniecības produktiem, ko eksportē tādu preču veidā, kuras neaptver Līguma I pielikums, kā arī šo kompensāciju apjoma noteikšanas kritērijus (2).
(2)
Lai nodrošinātu, ka ir pieejams pietiekams resursu daudzums, jāpalielina katra budžeta gada rezerve, kas minēta Regulas (EK) Nr. 1520 14. panta 1. punktā. Turklāt jāpalielina šīs regulas 14. panta 3. punktā norādītais slieksnis, sasniedzot kuru Komisija var apturēt rezerves piemērošanu.
(3)
Šajā regulā paredzētie pasākumi ir saskaņā ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar Līguma I pielikumā neuzskaitītu apstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Regulas (EK) Nr. 1520/2000 14. pantu groza šādi:
a)
šā panta 1. punkta pirmajā daļā “35 miljonu eiro” aizstāj ar “40 miljonu euro”;
b)
šā panta 3. punkta otrajā daļā “25 miljonus eiro” aizstāj ar “30 miljonus euro”.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. jūnijā

Labels: 3
17
15
6